CELEX: 62014TN0665
Language: mt
Date: 2014-09-17 00:00:00
Title: Kawża T-665/14 P: Appell ippreżentat fis- 17 ta’ Settembru 2014 minn Robert Klar u Francisco Fernandez Fernandez mid-digriet mogħti fis- 16 ta’ Lulju 2014 mit-Tribunal għas-Servizz Pubbliku fil-Kawża F-114/13, Klar u Fernandez Fernandez vs Il-Kummissjoni

27.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 380/24
            
         Appell ippreżentat fis-17 ta’ Settembru 2014 minn Robert Klar u Francisco Fernandez Fernandez mid-digriet mogħti fis-16 ta’ Lulju 2014 mit-Tribunal għas-Servizz Pubbliku fil-Kawża F-114/13, Klar u Fernandez Fernandez vs Il-Kummissjoni
   (Kawża T-665/14 P)
   2014/C 380/32
   Lingwa tal-kawża: il-Franċiż
   
      Partijiet
   
   
      Appellanti: Robert Klar (Grevenmacher, il-Lussemburgu) u Francisco Fernandez Fernandez (Steinsel, il-Lussemburgu) (rappreżentant: A. Salerno, avukat)
   
      Appellata: Il-Kummissjoni Ewropea
   
      Talbiet
   
   
               —
            
            
               tannulla d-digriet tat-Tribunal għas-Servizz Pubbliku tas-16 ta’ Lulju 2014;
            
         
               —
            
            
               tirrinvija l-kawża quddiem it-Tribunal għas-Servizz Pubbliku sabiex dan jagħti deċiżjoni fuq il-mertu tagħha;
            
         
               —
            
            
               tikkundanna lill-Kummissjoni Ewropea għall-ispejjeż kollha.
            
         
      Aggravji u argumenti prinċipali
   
   Insostenn tal-appell, l-appellanti jinvokaw aggravju wieħed ibbażat fuq il-fatt li t-Tribunal għas-Servizz Pubbliku kkunsidra b’mod żbaljat li r-rikors kien manifestament inammissibbli, minħabba nuqqas ta’ proċedura prekontenzjuża regolari, safejn in-nota tal-Awtorità tal-Ħatra ta’ Ottubru 2012 ma tikkostitwixxix la min-naħa tal-kliem tagħha, la min-naħa tal-kuntest, u lanqas min-naħa tal-forma tagħha, att li jikkawża preġudizzju, li n-notifika tiegħu kienet tiskatta t-terminu għall-preżentata tal-ilment.